als_Latn dik_Latn sag_Latn
Gjosha takon ambasadorin e Irlandës: Integrimi në BE, objektivi ynë më i qartë
- 1092 Lexime
- (18:29 , 06/03/2015)
- 4 Komente
TIRANE - Ministrja e Integrimit Europian, Klajda Gjosha, priti sot në një takim Ambasadorin e ri të Irlandës, Noel Kilkenny. Mësohet se gjatë këtij takimi bashkëbiseduesit vlerësuan marrëdhëniet shumë të mira mes dy vendeve duke theksuar rëndësinë e thellimit të bashkëpunimit në fusha të ndryshme.
Ministrja Gjosha e informoi ambasadorin Kilkenny për masat që po ndërmerr qeveria shqiptare për të avancuar me axhendën europiane, duke nënvizuar se fokusi i momentit është përmbushja e 5 prioriteteve që Shqipërisë i janë lënë nga Bashkimi Europian.
Nga ana e tij, ambasadori Kilkenny vlerësoi përpjekjet e Shqipërisë në rrugën e saj drejt BE-së, duke nënvizuar se është me shumë rëndësi që integrimi të jetë një qëllim kombëtar i përbashkët dhe e gjithë shoqëria shqiptare të punojë në funksion të këtij qëllimi.
Ministrja Gjosha u shpreh se pjesa më e madhe e shqiptarëve janë mbështetës të procesit të integrimit dhe kjo për çdo qeveri është forca shtytëse për të bërë maksimumin në mënyrë që të realizohen reformat që i shërbejnë të ardhmes së vendit.
“Ne kemi një objektiv të qartë dhe jemi të gjithë të angazhuar që ta arrijmë këtë objektiv. Shqipëria sheh vetëm një të ardhme dhe kjo është të jetë sa më shpejt pjesë e Europës së bashkuar, e cila do të ishte e paplotë pa Shqipërinë dhe gjithë Ballkanin Perëndimor”, – tha Ministrja Gjosha.
(er.nu/BalkanWeb)
Komente ( 4 )
-
Pse nuk I kerkojne Irlandes heqjen e vizave per shqiptaret? Te marresh nje vize per Irlande eshte pothuajse e pamundur, na kane ne listen e zeze se bashku me Afganistanin edhe Somaline. Diplomatet tane jane shume te paafte pasi ne nuk jemi ne te njejtin nivel me ato shtete. Kur nuk kemi nevoje per viza per te hyre ne Gjermani e France, na duhet vize per te hyre ne nje shtet leshi si Irlanda. Kulmi I ironise
-
po ti krahason irlanden me shqiperin, e thua shtet , hadje gomar hajde. ke qene ndonjehere ne irlande qe thua keshtu
-
-
nuk ka ambasade Irlanda ne Shqiperi ,se mos eshte me ambasadorin e Irlandes ne Greqi
-
Po tablloja e duhanit ne tavoline perse??
Ku ka shtet ne evrope qe pine duhan neper zyra
Jemi mbrapa shum
als_Latn glg_Latn unk als_Latn als_Latn als_Latn als_Latn als_Latn als_Latn dan_Latn als_Latn unk als_Latn unk als_Latn unk unk als_Latn unk als_Latn als_Latn als_Latn